Magnar Birkeland:«Min elskede kom hjem i natt» 

(West Audio Production) 

Magnar Birkeland har laget musikken og spiller keyboard på denne platen. 
Tekstene er signert Inger Hagerup, Halldis Moren Vesaas og Gunnar Roaldkvam, mens Jan Ingvar Toft (Vamps tidligere vokalist), Kristian Valen og Vigdis Eidsvåg synger. 

Denne produksjonen med rogalendinger i de fleste rollene er stort sett en småtrivelig visepopplate der tekstene kommer i fokus og ikke drukner i musikken. 

På «Min elskede kom hjem i natt» er kjærligheten i fokus blant tekstene, og det er blitt en småkoselig produksjon for dem som trives med viser på morsmålet, produsert av Gulleiv Wee. 

Anbefalte kjøp: 
«Øyeblikket» og «Et lite kyss». 
